smcproject/ml-wiki-sentences huggingface dataset:
അവിടെയെത്തിയപ്പോൾ, മൂന്ന് തലകളുള്ള ഒരു ട്രോളൻ അവിടെ താമസിക്കുന്നുണ്ടെന്നും അവനെ ഭക്ഷിക്കുമെന്നും ഒരു രാജകുമാരി മുന്നറിയിപ്പ് നൽകി.
ഹാൽവർ പോകാൻ വിസമ്മതിച്ചു.
രാജകുമാരി അദ്ദേഹത്തിന് ഭക്ഷണം നൽകുകയും വാളെടുക്കാൻ ശ്രമിക്കുകയും ചെയ്തു.
അവന് കഴിഞ്ഞില്ല, അവൾ അവനെ ഒരു ഫ്ലാസ്കിൽ നിന്ന് കുടിക്കാൻ ഉപദേശിച്ചു; പിന്നീട്, അയാൾക്ക് അത് ഉപയോഗിക്കാമായിരുന്നു.
ട്രോളിനെ തിരിച്ച് വന്നപ്പോൾ അയാൾ കൊന്നു.
രാജകുമാരി തന്റെ മറ്റ് രണ്ട് സഹോദരിമാരെക്കുറിച്ച് അവനോട് പറഞ്ഞു, അവരെയും ട്രോളന്മാർ ബന്ദികളാക്കി, ഹാൽവർ അവരെയും രക്ഷിച്ചു, എന്നിരുന്നാലും ഒരു ട്രോളിന് ആറ് തലകളും മറ്റ് ഒമ്പത് തലകളും ഉണ്ടായിരുന്നു.
അവലംബം Other sources "Soria Moria Castle", Lang, Andrew.
The Red Fairy Book London: Longmans 1890 transcript പുറംകണ്ണികൾ Transcript "Soria Moria Castle" Asbjørnsen, Peter Christen and Moe, Jorgen.
East o' the Sun and West o' the Moon .
George Webbe Dasent, translator.
Popular Tales from the Norse .
Edinburgh: David Douglass, 1888 Archived 2020-02-21 at the Wayback Machine .
സോറിയ ഇംഗ്ലീഷ് വിലാസം https://ml.wikipedia.org/wiki/Zorya
സ്ലാവിക് നാടോടിക്കഥകളിലെ സന്ധ്യയുടെയും പ്രഭാതത്തിന്റെയും ദേവതയാണ് സോറിയ .
സോറ, സർജ, സോറി തുടങ്ങി നിരവധി പേരുകളിൽ അവർ അറിയപ്പെടുന്നു.
റഷ്യൻ പാരമ്പര്യത്തിൽ, അവർ പലപ്പോഴും രണ്ട് കന്യക സഹോദരിമാരായി പ്രത്യക്ഷപ്പെടുന്നു: സോറിയ ഉത്രെനയ്യ (പ്രഭാത നക്ഷത്രം), സോറിയ വെചെർനയ്യ (സായാഹ്ന നക്ഷത്രം).
സോറിയ സഹോദരിമാർ ഡാബോഗ് എന്ന സൂര്യദേവനെ സേവിക്കുന്നു.
ചില നാടോടി കഥകളിൽ യഥാർത്ഥത്തിൽ അവരുടെ പിതാവാണ് ഡാബോഗ്.
സൂര്യ രഥത്തിന്റെ പുറപ്പെടലിനായി എല്ലാ ദിവസവും രാവിലെ പ്രഭാത സോറിയ തന്റെ കൊട്ടാരത്തിലേക്കുള്ള കവാടങ്ങൾ തുറക്കുകയും, സന്ധ്യാസമയത്ത് അദ്ദേഹം മടങ്ങിയെത്തിയ ശേഷം സായാഹ്ന സോറിയ കൊട്ടാരം കവാടങ്ങൾ അടയ്ക്കുകയും ചെയ്യുന്നു.
അവലംബം ഗ്രന്ഥസൂചിക {{ cite journal }} :  CS1 maint: bot: original URL status unknown ( link ) {{ cite book }} :  CS1 maint: location missing publisher ( link )
ശശിധരൻ (ചലച്ചിത്രം)
1950-ൽ പുറത്തിറങ്ങിയ മലയാള ചലച്ചിത്രമാണ് ശശിധരൻ' .
കൈലാസ് പിക്ചേഴ്സിനു വേണ്ടീ കെ.കെ. നാരായണൻ ആലപ്പുഴ ഉദയാസ്റ്റുഡിയോയിൽ നിർമിച്ച ഈ ചിത്രത്തിന് കഥയും സംഭാഷണവും എൻ.പി. ചെല്ലപ്പൻ നായർ രചിച്ചു.
തുമ്പമൺ പത്മനാഭൻകുട്ടി രചിച്ച 14 പാട്ടുകൾ സംവിധാനം ചെയ്തത് പി. കലിംഗ റാവുവാണ്.
പി. ദ്വരരാജു ക്യാമറ കൈകാര്യം ചെയ്തു.
ബി. ശങ്കരൻ നായർ, എൻ. രാമമൂർത്തി എന്നിവരുടെ സഹായത്തോടെ എം. നടരാജൻ ശബ്ദലേഖനവും പാർഥസാരഥി ഉറുമീസ് എന്നിവർ വേഷവിധാനവും നിർവഹിച്ചു.
ടി. ജാനകിറാം ചിത്രത്തിന്റെ സംവിധാനം  നിർവഹിച്ചു.
1950-ൽ ഈ ചിത്രം പ്രദർശനംതുടങ്ങി.
പി.കെ. വിക്രമൻ നായർ വൈക്കം മണി നാഗവള്ളി ആർ.എസ്. കുറുപ്പ് അമ്പലപ്പുഴ കൃഷ്ണമൂർത്തി എസ്.പി. പിള്ള കൊട്ടാരക്കര ശ്രീധരൻ നായർ എൻ.പി. ചെല്ലപ്പൻ നായർ ആറന്മുള പൊന്നമ്മ ടി.ആർ. ഓമന മിസ് കുമാരി പിന്നണിഗായകർ
കലിംഗറാവു കവിയൂർ രേവമ്മ മോഹനകുമാരി വൈക്കം മണി അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡാറ്റാ ബേസിൽ നിന്ന്
ശശിരേഖ/വത്സല
ബലരാമന്റെയും രേവതിയുടെയും പുത്രിയാണ് വത്സല , ശശിരേഖ എന്നും പേരുണ്ട് .
ദക്ഷിണേന്ത്യൻ മഹാഭാരതപ്രകാരം അഭിമന്യുവിന്റെ ആദ്യ പത്നിയാണ്.
ദുര്യോധനപുത്രനായ ലക്ഷ്മണനുമായ് ബലരാമൻ വിവാഹം നിശ്ചയിച്ച വത്സല, അഭിമന്യുവുമായി പ്രണയത്തിലായിരുന്നു.
തുടർന്ന് കൃഷ്ണന്റെ സഹായത്താൽ ഇരുവരും വിവാഹതരായി.
അന്തരിച്ച ഭർത്താവിന്റെ മൃതദേഹം കെട്ടിപ്പിടിച്ചതിലൂടെ വത്സലയ്ക്ക് ലഭിച്ച പുത്രന്മാരാണ് സാല്വർ (ഇവർ മൂന്നു പേരാണ്).
അവലംബം ↑ https://web.archive.org/web/20120217055941/http://www.epicindia.com/magazine/Culture/a-study-in-folk-mahabharata-how-balarama-became-abhimanyus-father-in-law
ശസ്ത്രക്രിയ ഇംഗ്ലീഷ് വിലാസം https://ml.wikipedia.org/wiki/Surgery ഒരു ഹൃദയശസ്ത്രക്രിയ
ഉപകരണങ്ങളുടെ സഹായത്തോടെ ശരീരം മുറിച്ച് കേടുപാടുകൾ തീർക്കുകയോ പരിശോധന നടത്തുകയോ ആകാരഭംഗി വരുത്തുകയോ ചെയ്യുന്ന വൈദ്യശാസ്ത്ര പ്രക്രിയയാണ് ശസ്ത്രക്രിയ .
ആംഗലേയത്തിൽ Surgery എന്നു പറയുന്നു.
ഇത് ഗ്രീക്ക് ഭാഷയിലെ χειρουργική (cheirourgikē) എന്ന വാക്കിൽ നിന്ന് ഉടലെടുത്തതാണ്.
ലത്തീൻ ഭാഷയിലെ കരക്രിയ എന്ന് അർത്ഥമുള്ള chirurgiae എന്ന വാക്കാണ് ഗ്രീക്കിലെത്തിയതെന്ന് കരുതപ്പെടുന്നു.
ആംഗലേയത്തിൽ ശസ്ത്രക്രിയക്ക് surgical procedure , operation എന്നീ പേരുകളും ഉപയോഗിക്കാറുണ്ട്.
ശസ്ത്രക്രിയ നടത്തുന്നയാളെ ശസ്ത്രക്രിയാവിദഗ്ദ്ധൻ (Surgeon / സർജൻ) എന്നു വിളിക്കുന്നു.
ചരിത്രം ഈജിപ്റ്റിലെ കോം ഓംബോയിൽ കൊത്തിവച്ചിട്ടുള്ള ശസ്ത്രക്രിയാ ഉപകരണങ്ങളുടെ ചിത്രങ്ങൾ ‍
കുറഞ്ഞത് രണ്ട് ചരിത്രാതീത സംസ്കാരങ്ങളിലെങ്കിലും ശസ്ത്രക്രിയയുടെ വ്യത്യസ്ത രൂപങ്ങൾ നിലനിന്നിരുതിന് തെളിവുണ്ട്.
അവയിൽ പുരാതനമായത് തലയോട്ടിക്കുള്ളിലെ അതിമർദ്ദം കുറയ്ക്കുന്നതിന് തലയോട്ടി തുരന്ന് മർദ്ദം കുറയ്ക്കുന്ന രീതിയാണ്.
ചരിത്രാതീതകാലത്തെ പല തലയോട്ടികളിലും തുരന്നുണ്ടായ ദ്വാരങ്ങൾ ഉണങ്ങിയതിന്റെ അടയാളമുണ്ട്.
ഇത് കാണിക്കുന്നത് ഇത്തരം പ്രക്രിയകൾക്ക് ശേഷം പല രോഗികളും സുഖം പ്രാപിച്ചിട്ടുണ്ട് എന്നാണ്.
9000 വർഷങ്ങൾക്കു മുമ്പ് സിന്ധു നദീതട സംസ്കാരത്തിൽ പല്ല് തുരന്നിരുന്നതായി കണ്ടെത്തിയിട്ടുണ്ട്.
പുരാതന ഈജിപ്റ്റിൽ നിന്ന് ലഭിച്ച ഏകദേശം ക്രി.
2650 ലേതെന്ന് കാലഗണനം ചെയ്യപ്പെട്ട ഒരു താടിയെല്ലിൽ ആദ്യ അണപ്പല്ലിന് താഴെയായി രണ്ട് ദ്വാരങ്ങൾ കണ്ടെത്തിയിട്ടുണ്ട്.
ഇത് സൂചിപ്പിക്കുന്നത് പല്ലിലുണ്ടായ പഴുപ്പ് തുരന്ന് നീക്കം ചെയ്തതാണ്.
അറിയപ്പെടുന്നവയിൽ ഏറ്റവും പഴയ ശസ്ത്രക്രിയാ ഗ്രന്ഥം 3500 വർഷങ്ങൾക്കു മുമ്പ് പുരാതന ഈജിപ്റ്റിൽ എഴുതപ്പെട്ടതാണ്.
പുരാതന ഭാരതത്തിലെ വിശ്രുതനായ ശസ്ത്രകിയാകാരനായിരുന്നു ക്രി.
ആറാം നൂറ്റാണ്ടിൽ ജീവിച്ചിരുന്ന സുശ്രുതൻ .
ശസ്ത്രക്രിയ; പുരാതന സംസ്കാരങ്ങളിൽ ഇന്ത്യ
ആറാം നൂറ്റാണ്ടിൽ ജീവിച്ചിരുന്ന സുശ്രുതൻ.
അദ്ദേഹം സുശ്രുതസംഹിത എന്ന ശസ്ത്രക്രിയാ ഗ്രന്ഥത്തിന്റെ കർത്താവ് കൂടിയാണ്.
സുശ്രുതസംഹിതയിൽ അദ്ദേഹം 120 തരം ശസ്ത്രക്രിയാ ഉപകരണങ്ങളെക്കുറിച്ചും 300 തരം ശസ്ത്രക്രിയാ രീതികളെക്കുറിച്ചും വിശദീകരിക്കുകയും മനുഷ്യശസ്ത്രക്രിയയെ എട്ടായി തരംതിരിക്കുകയും ചെയ്തിരിക്കുന്നു.
വൈദ്യശാസ്ത്രത്തിനും ശസ്ത്രക്രിയാരംഗത്തിനും അദ്ദേഹം നൽകിയ സംഭാവനകളെ മാനിച്ച് ശസ്ത്രക്രിയയുടെ പിതാവ് എന്നാണ് സുശ്രൂഅറിയപ്പെടുന്നത്.
ഗംഗാനദിയുടെ തീരത്ത് ഇന്നത്തെ വരാണസിയിലാണ് സുശ്രൂതൻ ജീവിച്ചിരുന്നതെന്നു കരുതുന്നു.
മെസൊപ്പോട്ടേമിയ ഈജിപ്റ്റ് ഗ്രീസ് ചൈന അവലംബം ↑ Capasso, Luigi (2002) (in Italian).
Principi di storia della patologia umana: corso di storia della medicina per gli studenti della Facoltà di medicina e chirurgia e della Facoltà di scienze infermieristiche.
Rome: SEU.
ISBN 88-87753-65-2 ↑ ബി ബി സി വാർത്തകൾ| ലേഖനം: Stone age man used dentist drill ↑ ഇൻഫിനിറ്റി ഫൌണ്ടേഷനിൽ ശുശ്രുതനെക്കുറിച്ചുള്ള ലേഖനം, ഡി.പി. അഗ്രവാൾ എഴുതുയത്.
ശഹദാബ ഇംഗ്ലീഷ് വിലാസം https://ml.wikipedia.org/wiki/Shahdaba
മുനാവർ റാണ രചിച്ച ഉറുദു കാവ്യ സമാഹാരമാണ് ശഹദാബ (കവിത) .
പുരസ്കാരങ്ങൾ 2014 ലെ കേന്ദ്ര സാഹിത്യ അക്കാദമി പുരസ്കാരം അവലംബം ↑
ശശിപാദ ബാനർജി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശശിപാദ ബാനർജി (1840-1924) ബംഗാളിൽ നിന്നുള്ള ഒരു സാമൂഹ്യ പ്രവർത്തകനും ബ്രഹ്മ സമാജ നേതാവും ആയിരുന്നു.
സ്ത്രീകളുടെ അവകാശങ്ങൾക്കും, വിദ്യാഭ്യാസത്തിനും വേണ്ടി നിലകൊണ്ട ബാനർജി, ഭാരതത്തിലെ തൊഴിലാളി ക്ഷേമത്തിനായി പ്രവർത്തിച്ച ആദ്യകാല നേതാക്കളിൽ ഒരാളാണ്.
പെൺകുട്ടികൾക്കായി നിരവധി വിദ്യാലയങ്ങൾ, മിതപാന സൊസൈറ്റികൾ, ഒരു വിധവാ സദനം, ഒരു തൊഴിലാളി സംഘടന എന്നിവ തുടങ്ങിയ ബാനർജി, ഭാരത ശ്രമജീബി എന്ന വാർത്താപത്രികയുടെ പത്രാധിപർ ആയിരുന്നു.
കൽകട്ടക്കടുത്ത് ബരാനഗരിൽ 1840 - ഇൽ ജനനം.
1860 -ഇൽ പതിമൂന്നു വയസുകാരി രാജ്കുമാരി ദേവിയെ വിവാഹം കഴിച്ചു.
ഒരു വർഷത്തിനുള്ളിൽ തന്റെ ഭാര്യയെ എഴുത്തും വായനയും അദ്ദേഹം പഠിപിച്ചു.
ശശിപാദ ബാനർജി- രാജ്കുമാരി ദേവി ദമ്പതികൾക്ക് ജനിച്ച മകൻ ആൽബിയൺ രാജ്കുമാർ ബാനർജി ഇന്ത്യൻ സിവിൽ സർവ്വീസ്‌ ഉദ്യോഗസ്ഥനായി കൊച്ചിയുടെ ദിവാനായി സേവനം അനുഷ്ടിക്കുകയുണ്ടായി.
1876-ഇൽ രാജ്കുമാരിയുടെ മരണാനന്തരം ശശിപാദ ബാനർജി പുനർവിവാഹിതനായി.
1861- ഇൽ ബ്രഹ്മ സമാജത്തിൽ ചേർന്ന ശേഷം ബംഗാളിലെ സാമൂഹിക നവോത്ഥാന പ്രസ്ഥാനത്തിന്റെ നേതാക്കളിൽ ഒരാളായി.
സ്ത്രീകളുടെ അവകാശങ്ങൾക്കും, വിദ്യാഭ്യാസത്തിനുമായി യത്നിചു.
അധ്യാപികമാരെ പരിശീലിപ്പിക്കുന്നതിനായി പ്രത്യേക സ്കൂളുകൾ സ്ഥാപിക്കുകയും, വിധവാ പുനർവിവാഹങ്ങൾ സംഘടിപ്പിക്കുന്നതിലും മുൻകൈയെടുത്ത ശശിപാദ ബാനർജി 1887-ഇൽ ബരാനഗറിൽ ഒരു വിധവാ മന്ദിരം സ്ഥാപിച്ചു.
ബംഗാളി ഭാഷയിൽ വനിതകൾക്കായുള്ള ആദ്യ ആനുകാലിക പ്രസിദ്ധീകരണം തുടങ്ങിയതും ബാനർജിയാണ്.
തന്റെ രണ്ടു പെണ്മക്കളുടെ നേതൃത്വത്തിൽ ഒരു സംഘം വനിതകളായിരുന്നു ഇതു നടത്തിയത്.
ഇന്ത്യയിലെ മിതപാന പ്രസ്ഥാനത്തിൽ അംഗമായിരുന്ന ബാനർജി ഇംഗ്ലണ്ടിലെ  മിതപാന പ്രസ്ഥാനത്തിന്റെ നേതാവായിരുന്ന മേരി കാർപെന്റെറുടെ അടുത്ത അനുയായിയായിരുന്നു.
കാർപെന്റെറുടെ ക്ഷണം സ്വീകരിച്ചു ശശിപാദ ബാനർജിയും രാജ്കുമാരിയും 1871-ഇൽ ഇംഗ്ലണ്ട് സന്ദർശിച്ചു.
1872-ഇൽ ലണ്ടനിലെ ഏഷ്യാറ്റിക് മാസിക രാജ്കുമാരിയെ "ഇംഗ്ലണ്ട് സന്ദർശിക്കുന്ന ആദ്യ ഹിന്ദു വനിത" എന്ന് വിശേഷിപ്പിക്കുകയുണ്ടായി.
ഇംഗ്ലണ്ടിൽ ശശിപാദ  രാജ്കുമാരി ദമ്പതികൾക്കൊരു പുത്രനുണ്ടാകുകയും, അവർ അവനു ആൽബിയൺ എന്ന് പേരിടുകയും ചെയ്തു.
ഇംഗ്ലണ്ടിലെ ദേശീയ മിതപാന ലീഗിന്റെ യോഗങ്ങളിൽ പങ്കെടുത്ത ശശിപാദ ബാനർജി, ഭാരതത്തിന്റെ ചുമതലയുള്ള സെക്റട്ടറി ഓഫ് സ്റ്റേറ്റുമായി കൂടിക്കാഴ്ച നടത്തുകയും നാഷണൽ ഇന്ത്യൻ അസോസിയേഷൻ എന്ന സംഘടനയുടെ ശാഖകൾ ഇംഗ്ലണ്ടിലെ വിവിധ സ്ഥലങ്ങളിൽ സ്ഥാപിക്കുന്നതിൽ പങ്കു വഹിക്കുകയും ചെയ്തു.
ഇന്ത്യയിലെ അധ്വാന വർഗത്തിന്റെ അവകാശങ്ങൾക്കായ് യത്നിച്ച ആദ്യകാല നേതാക്കളിൽ ഒരാളായിരുന്നു ശശിപാദ ബാനർജി.
1870-ഇൽ തൊഴിലാളി സംഘടനയായ ശ്രമജീവി സമിതിക്കും അതിന്റെ പത്രമായ ഭാരത ശ്രമജീവിക്കും തുടക്കം കുറിച്ചു.
ഭാരതത്തിലെ ആദ്യ അധ്വാന വർഗ ആനുകാലിക പ്രസിദ്ധീകരണമായ ഭാരത ശ്രമജീവിക്കു 15,000 കോപ്പികളുടെ പ്രചാരം വരെ ഉണ്ടായിരുന്നു.
1878-ഇൽ അദ്ദേഹം സ്ഥാപിച്ച വർക്കിങ്ങ് മെൻസ് ക്ലബ് കൽക്കട്ടയിലെ ആദ്യ തൊഴിലാളി സംഘടനയായി വിശേഷിപ്പിക്കപ്പെടുന്നു.
തൊഴിലാളികൾക്കും മറ്റ് അധസ്ഥിതർക്കുമായി പല വിദ്യാലയങ്ങളും, 1878-ഇൽ ബ്രഹ്മ സമാജത്തിന്റെ വർക്കിങ്ങ് മെൻസ് മിഷനും, ബരാനഗർ ഇൻസ്റ്റിറ്റ്യൂട്ട് എന്ന സ്ഥാപനവും ശശിപാദ ബാനർജിയുടെ നേതൃത്വത്തിൽ സ്ഥാപിതമായി.
ചരിത്രകാരന്മാരായ സുമിത് സർക്കാർ, ദീപേഷ് ചക്രബർത്തി എന്നിവർ ശശിപാദ ബാനർജിയുടെ സുംരംഭങ്ങളെ 19-ആം നൂറ്റാണ്ടിലെ മധ്യവർഗ്ഗത്തിനു വ്യാവസായിക, കാർഷിക മേഖലകളിലെ തൊഴിലാളികളോടുണ്ടായിരുന്ന കേവല താല്പര്യത്തിനപ്പുറം കണക്കാക്കുവാനാവില്ല എന്നഭിപ്രായക്കാരാണ്.
" ഭദ്രലോക് മൂല്യങ്ങളുൾക്കൊള്ളുന്ന, അച്ചടക്കമുള്ള, നിശ്ശബ്ദരായ, ഒരുത്തമ അദ്ധ്വാനവർഗ്ഗത്തെ ബംഗാളിലെ ചണ മില്ലുകൾക്കായി സൃഷ്ടിക്കുകയായിരുന്നു" ബാനർജിയുടെ പരിശ്രമലക്ഷ്യം എന്ന് ദീപേഷ് ചക്രബർത്തി ആരോപിക്കുന്നു.
1924- ഇൽ ആൽബിയൺ തന്റെ പിതാവിന്റെ ഓർമ്മക്കുറിപ്പായ ഒരു ഇന്ത്യൻ മാർഗദർശകൻ (ആൻ ഇന്ത്യൻ പാത്ഫൈൻഡർ) പ്രസിദ്ധീകരിച്ചു.
ഇന്ത്യയിലെ ഒരാധുനിക ഋഷി: സേവബ്രത ദേവർഷി ശശിപാദ ബാനർജിയുടെ ആദ്ധ്യാത്മിക ജീവിത കുറിപ്പ്‌ സതീന്ദ്രനാഥ റോയ് ചൗധരി രചിച്ച ജീവചരിത്രമാണ്.
ശശിധരൻ ആറാട്ടുവഴി ഇംഗ്ലീഷ് വിലാസം https://ml.wikipedia.org/wiki/Sasidharan_Arattuvazhi
ഒരു മലയാളചലച്ചിത്രതിരക്കഥാകൃത്തും നാടകകൃത്തുമായിരുന്നു ശശിധരൻ ആറാട്ടുവഴി .
ഇരുപതോളം ചലച്ചിത്രങ്ങളുടെയും പത്തിലേറെ നാടകങ്ങളുടെയും രചന ഇദ്ദേഹം നിർവ്വഹിച്ചിട്ടുണ്ട്.
ആലപ്പുഴ ജില്ലയിലെ ആറാട്ടുവഴിയിൽ അർജ്ജുനൻ പിള്ളയുടെ മകനായാണ് ശശിധരൻ ആറാട്ടുവഴി ജനിച്ചത്.
സ്കൂളിൽ പഠിക്കുമ്പോൾ തന്നെ നാടകരചനയിൽ അഭിരുചിയുണ്ടായിരുന്ന അദ്ദേഹം രചിച്ച ആദ്യ പ്രൊഫഷണൽ നാടകം കൊലയാളി ആണ്.
പിന്നീട് ആലപ്പുഴ എസ്.ഡി. കോളേജിൽ പഠിക്കുമ്പോഴും നാടകരചന തുടർന്ന അദ്ദേഹം തന്റെ നാടകങ്ങൾ ആകാശവാണിയിലേക്ക് അയച്ചുകൊടുത്തു.
പഠനശേഷം തിരുവനന്തപുരത്തേക്ക് കൂടുമാറിയ അദ്ദേഹം കുടുംബകഥ, കുട്ടിക്കഥ എന്നീ വാരികൾക്ക് വേണ്ടി പ്രവർത്തിച്ചു.
പിന്നീട് പ്രൈമറി കളേഴ്സ് എന്ന പേരിൽ ഒരു പരസ്യകമ്പനി സ്ഥാപിച്ചു.
ഈ കാലയളവിൽ അദ്ദേഹം തന്റെ ചില ശ്രദ്ധേയമായ നാടകങ്ങളുടെ രചന നിർവ്വഹിച്ചു.
എം.ടി.യുടെ തിരക്കഥകളിൽ പ്രചോദിതനായി ചലച്ചിത്ര തിരക്കഥാരചനയിൽ താത്പര്യം പ്രകടിപ്പിച്ച അദ്ദേഹം കലാധരൻ സംവിധാനം ചെയ്ത നെറ്റിപ്പട്ടം (1990) എന്ന ചിത്രത്തിലൂടെ തിരക്കഥാകൃത്തായി അരങ്ങേറ്റം കുറിച്ചു.
സാമ്പത്തികമായി പരാജയപ്പെട്ട ഈ ചിത്രത്തിന് ശേഷം അദ്ദേഹം രാജസേനന് വേണ്ടി അയലത്തെ അദ്ദേഹം എന്ന കുടുംബചിത്രത്തിന്റെ രചന നിർവ്വഹിച്ചു.
മികച്ച വിജയം നേടിയ ഈ ചിത്രത്തിലൂടെ അദ്ദേഹം മലയാളചലച്ചിത്രരംഗത്ത് തിരക്കഥാകൃത്ത് എന്ന നിലയിൽ സജീവമായി.
യോദ്ധാ , സി.ഐ.ഡി. ഉണ്ണികൃഷ്ണൻ ബി.എ., ബി.എഡ്.
, കിലുകിൽ പമ്പരം , കളിവീട് തുടങ്ങിയവയാണ് അദ്ദേഹത്തിന്റെ ശ്രദ്ധേയമായ ചിത്രങ്ങൾ.
വൃക്ക തകരാറിനെ തുടർന്ന് 2001 ജനുവരി 21-ന് തിരുവനന്തപുരത്ത് വച്ച് അദ്ദേഹം അന്തരിച്ചു.
ചലച്ചിത്രങ്ങൾ വർഷം ചലച്ചിത്രം സംവിധാനം 1991 നെറ്റിപ്പട്ടം കലാധരൻ 1992 ചെപ്പടിവിദ്യ ജി.എസ്. വിജയൻ 1992 അയലത്തെ അദ്ദേഹം രാജസേനൻ 1992 യോദ്ധാ സംഗീത് ശിവൻ 1993 വരം ഹരിദാസ് 1993 പൊരുത്തം കലാധരൻ 1993 പ്രവാചകൻ പി.ജി. വിശ്വംഭരൻ 1994 സി.ഐ.ഡി. ഉണ്ണികൃഷ്ണൻ ബി.എ., ബി.എഡ്.
രാജസേനൻ 1994 പിടക്കോഴി കൂവുന്ന നൂറ്റാണ്ട് വിജി തമ്പി 1994 വാർദ്ധക്യപുരാണം രാജസേനൻ 1995 സിംഹവാലൻ മേനോൻ വിജി തമ്പി 1995 അവിട്ടം തിരുനാൾ ആരോഗ്യ ശ്രീമാൻ വിജി തമ്പി 1996 കുടുംബകോടതി വിജി തമ്പി 1996 കളിവീട് സിബി മലയിൽ 1997 കിലുകിൽ പമ്പരം തുളസീദാസ് 1997 ഇഷ്ടദാനം രമേഷ് കുമാർ 1998 ആലിബാബയും ആറരക്കള്ളന്മാരും ഷാജി, സതീഷ് മണ്ണാർകാട് 1999 ജനനായകൻ നിസ്സാർ 2000 കല്ലുകൊണ്ടൊരു പെണ്ണ് ശ്യാമപ്രസാദ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ശശിധരൻ ആറാട്ടുവഴി
ശസ്ത്രക്രിയാവിദഗ്ദ്ധൻ ഇംഗ്ലീഷ് വിലാസം https://ml.wikipedia.org/wiki/Surgeon A statue dedicated to the ancient Indian physician-surgeon Sushruta , the first documented surgeon in the world, widely considered the 'Father of Surgical Medicine' and a pioneer of Plastic Surgery.
ആധുനിക വൈദ്യത്തിൽ ശസ്ത്രക്രിയാ പ്രവർത്തനങ്ങൾ നടത്തുന്ന ഒരു ഡോക്ടർ ആണ് ശസ്ത്രക്രിയാവിദഗ്ദ്ധൻ (സർജൻ).
പീഡിയാട്രിക്സ്, ദന്തവൈദ്യം , വെറ്റിനറി ഫീൽഡുകൾ എന്നിവിടങ്ങളിൽ ശസ്ത്രക്രിയകൾ കാണപ്പെടുന്നു.
ആദ്യത്തെ ശസ്ത്രക്രിയാവിദഗ്ദ്ധൻ  ആറാം നൂറ്റാണ്ടിൽ ജീവിച്ചിരുന്ന ഇന്ത്യൻ ശാസ്ത്രജ്ഞനായ സുശ്രുതൻ ആയിരുന്നു.
സൗന്ദര്യവർദ്ധക പ്ലാസ്റ്റിക് ശസ്ത്രക്രിയാ രംഗത്ത് പ്രത്യേക പരിശീലനമുള്ള അദ്ദേഹം മൂക്കിന്റെ തുറന്ന ശസ്ത്രക്രിയയായ റിനോപ്ലാസ്റ്റിയും നടത്തിയിരുന്നു.
അദ്ദേഹത്തിന്റെ ഏറ്റവും മഹത്തായ കൃതി സുശ്രുതസംഹിത ഔഷധത്തിന്റെ ഏറ്റവും പ്രാചീനമായ പുരാതന ഗ്രന്ഥങ്ങളിലൊന്നാണ്.
ജനറൽ മെഡിസിനിലെ എല്ലാ വശങ്ങളും ഈ ഗ്രന്ഥത്തിൽ പ്രതിപാദിക്കുന്നുണ്ട്.
എന്നാൽ, പരിഭാഷകനായ ജി. ഡി. സിംഗാൾ , ശസ്ത്രക്രിയയുടെ അസാധാരണവും വിശദമായ വിവരങ്ങളും കണക്കിലെടുത്ത്, സുശ്രുതനെക്കുറിച്ച് "സർജിക്കൽ കണ്ടുപിടിത്തങ്ങളുടെ പിതാവ്" എന്ന് വിശേഷിപ്പിച്ചു.
സംഘടനകളും ഫെല്ലോഷിപ്പുകളും Surgeons എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ACFAS FACS FRACDS FRACS FRCS FCPodS FRCS (Canada) FRCS (Edinburgh) FRCSI (Ireland) MRCS അവലംബം
ശശിധരൻ കെ.പി. വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പ്രൊഫ. കെ പി ശശിധരൻ
പ്രൊഫ കെ പി ശശിധരൻ  പാലക്കാട്ട് ഗവ  വിക്ടോറിയ കോളേജിലും  എറണാകുളം  മഹാരാജാസ് കോളേജിലും അദ്ധ്യാപകനായിരുന്നു.
സർക്കാർ സേവനത്തിൽ നിന്ന് പിരിയുന്നത്തിനു മുമ്പ്  മണിമലക്കുന്നു  ഗവ കോളേജിൽ  പ്രിൻസിപ്പൽ  ആയിരുന്നു.
ഒരു വര്ഷം  കേരള ഭാഷാ സ്ഥാപനത്തിൽ ഡയറക്ടരുമായിരുന്നു.
ഇന്ഗ്ലീഷ്  ഭാഷാ അദ്ധ്യാപകനായിരുന്ന അദ്ദേഹം  മലയാള ഭാഷയിൽ  25  ലധികം  നോവലുകളും ചെറുകഥാസമാഹാരങ്ങളും ലേഖന സമാഹാരങ്ങളും  വിവർത്തനങ്ങളും  രചിട്ടുണ്ട്.
സോവിയറ്റ് ലാൻഡ് അവാർഡും (1981) കേരള സാഹിത്യ അക്കാഡമിയുടെ മുതിർന്ന സാഹിത്യ കാരന്മാർക്കുള്ള പ്രത്യേക  അവാർഡിനും (2013) അർഹനായി .
ജനനം : ആലപ്പുഴ ജില്ലയിൽ  മങ്കൊമ്പ് തെക്കെകരയിൽ ജൂൺ 10 , 1938    മരണം : ജൂൺ 17, 2015
വിദ്യാഭ്യാസം: മങ്കൊമ്പ് അവിട്ടം തിരുനാൾ  ഹൈസ്കൂളിൽ ( 1954-1955) , ആലപ്പുഴ എസ് ഡി കോളേജിൽ  ഇന്ടർമീഡിയറ്റ്(1955-57) , തിരുവനന്തപുരം  യൂനിവെര്സിട്ടി കോളേജിൽ  നിന്ന്  ഇങ്ങ്ലീഷ്‌ സാഹിത്യത്തിൽ  ബി എ ഹോനേര്സ് (1957-60),  കോഴിക്കോട്  യൂനിവേര്സിട്ടിയില് നിന്ന്  പി എച് ഡി(1991) 
അദ്ധ്യാപന ജീവിതം തുടങ്ങിയത്  കൊഴെഞ്ചേരി  സെന്റ്‌ തോമസ്‌ കോളേജിൽ (1960) , തുടർന്നു  പാലക്കാട്ട്  വിക്ടോറിയ കോളേജിൽ(1961-1971) , എറണാകുളം മഹാരാജാസ്  കോളേജിൽ  പ്രൊഫസറും ഇങ്ങ്ലീഷ്‌ വിഭാഗം തലവനും (1971-1990)  മണിമലക്കുന്നു ഗവ  കോളേജിൽ  പ്രിൻസിപൽ (1991-92) സംസ്ഥാന ഭാഷാ  സ്ഥാപന  ഡയരക്ടർ (1992-93);
പ്രധാനപ്പെട്ട  അംഗീകാരങ്ങൾ 1.
സോവിയറ്റ്‌ ലാന്ഡ് അവാർഡ്  1982
2.
എം വി മേമ്മോറിയൽ  അവാർഡ് ,2010
3.
കേരള സാഹിത്യ അക്കാദമി അവാർഡ് , 2013
പ്രധാനപ്പെട്ട  പുസ്തകങ്ങൾ നോവലുകൾ 1.
അന്തസ്സുള്ള മനുഷ്യർ : മംഗളോദയം  പ്രസിദ്ധീകരണം 
2.
ഉപ്പു  , നാഷണൽ ബുക്ക്സ്(1968)
3.
ഈ വെളിച്ചം  ഈ ദുഃഖം  :മംഗളോദയം ചെറുകഥാ സമാഹാരങ്ങൾ 4.
ഉദിക്കുന്നു അസ്തമിക്കുന്നു 
5.
ഡാർലിംഗ് ആക്ഷേപ ഹാസ്യം 6.
വേദാന്തിക്കസ് (മാതൃഭൂമി  വാരികയിൽ  ഖണ്ടശ്ശ പ്രസിദ്ധീകരിച്ചു ), പൂർണ പബ്ലികേഷൻസ് കോഴിക്കോട് , 1970 പഠനങ്ങൾ 7.
റഷ്യൻ സാഹിത്യം എന്ത്‌  എന്തുകൊണ്ട് പ്രഭാത്  പബ്ലിഷേർസ്, തിരുവനന്തപുരം 1981  
8.
മരണമില്ലാത്ത വയലാർ, ഇന്ത്യ പ്രസ് , കോട്ടയം (1984) 
9.
കവിതയുടെ സാഫല്യം.
മംഗലാ പ്രിന്റിംഗ് പ്രസ് (1982)
10.
കാലഘട്ടത്തിന്റെ ശബ്ദങ്ങൾ
11.
കവിതയുടെ  മൂന്നു വഴികൾ , ബുക്ക് ക്ലബ്, (1983) പരിഭാഷകൾ 12.
ആർക്കും വേണ്ടാത്ത ജുഡ്, നാഷണൽ ബുക്ക് സ്റ്റാൾ , കോട്ടയം , 1973
13.
കുറ്റവും ശിക്ഷയും, ചിന്താ  പബ്ലിഷേർസ്, 2010
14.
യുദ്ധവും സമാധാനവും,ചിന്താ  പബ്ലിഷേർസ്, 2010
15.
നോത്രദാമിലെ കൂനൻ,  ചിന്താ  പബ്ലിഷേർസ്, 2010
16.
അല്സേഷ്ടീസ്,ഡി സി ബുക്ക്സ് ,കോട്ടയം , 2000
17.
ജുലിയസ് സീസർ, ഡി സി ബുക്ക്സ് ,കോട്ടയം , 2000 
18.
ഹെന്റി അഞ്ചാമൻ, ഡി സി ബുക്ക്സ് ,കോട്ടയം , 2000
19.
വിണ്ട്സരിലെ ഭാര്യമാർ ,ഡി സി ബുക്ക്സ് ,കോട്ടയം , 2000
20.
ട്രോയിലസം ക്രെസ്സ്ടയും, ഡി സി ബുക്ക്സ് ,കോട്ടയം , 2000
21.
സിംബെലിൻ,ഡി സി ബുക്ക്സ് ,കോട്ടയം , 2000
22.
ലെസൻ ഇൻ ലവ്  ഡി  സി ബുക്ക്സ് ,കോട്ടയം , 2000,
23.
റിച്ചാർഡ് മൂന്നാമൻ , ഡി  സി ബുക്ക്സ് ,കോട്ടയം , 2000
24.
ആൾ ഈസ്‌ വെൽ ദാറ്റ്‌ എന്ട്സ് വെൽ :ഡി  സി ബുക്ക്സ് ,കോട്ടയം , 2000 സഞ്ചാര സാഹിത്യം 25.
ലെനിൻ പിറന്ന മണ്ണിൽ, പ്രഭാത് ബുക്ക് ഹൌസ് ,1985 ബാല സാഹിത്യം 26.
കരിക്കട്ടയിൽ വിരിഞ്ഞു കേരള ഭാഷ സ്ഥാപനം 1998 മറ്റുള്ളവ 27.
ഇന്ത്യൻ സാഹിത്യ സ്രഷ്ടാക്കൾ : കേശവദേവ്‌ , കേരള സാഹിത്യ അക്കാദമി 1985
28.
കാലഘട്ടത്തിന്റെ  കവികൾ , കൊനാരാക് പബ്ലിഷേർസ് , 1991
29.
കൃഷ്ണ, മാക്മില്ലൻ പ്രസ്  ന്യു ദൽഹി (1982) കുടുമ്ബാംഗങ്ങൾ : ഭാര്യ: നാരായണി  കുഞ്ഞമ്മ : മക്കൾ : മീന , രാജു  .
മായ .
വടക്കന്തറ രാമപുരം മഹാവിഷ്ണുക്ഷേത്രം
കേരളത്തിൽ , പാലക്കാട് ജില്ലയിൽ പാലക്കാട് നഗരത്തിനടുത്തുള്ള വടക്കന്തറയിൽ സ്ഥിതിചെയ്യുന്ന ഒരു ക്ഷേത്രമാണ് ശ്രീ രാമപുരം മഹാവിഷ്ണുക്ഷേത്രം.
ചതുർബാഹുവും ശംഖചക്രഗദാപദ്മധാരിയുമായ മഹാവിഷ്ണുഭഗവാൻ മുഖ്യപ്രതിഷ്ഠയായുള്ള ക്ഷേത്രം വടക്കന്തറ തിരുപുരായ്‌ക്കൽ ഭഗവതിക്ഷേത്രത്തിന്റെ തൊട്ടടുത്താണ് സ്ഥിതിചെയ്യുന്നത്.
വിഷ്ണു അവതാരവും ആരോഗ്യദായകനും രോഗനിവാരണ ദൈവവുമായ ധന്വന്തരി ഇവിടുത്തെ ഒരു പ്രധാനപ്പെട്ട ഉപദേവനാണ്.
ഭഗവതി ക്ഷേത്രത്തെക്കാൾ പഴക്കം ഈ ക്ഷേത്രത്തിനുണ്ട്.
രണ്ടും ഒറ്റ ക്ഷേത്രമായാണ് ഇപ്പോൾ ഗണിയ്ക്കപ്പെടുന്നത്.
ഉപദേവനായി ഗണപതി ക്ഷേത്രത്തിലുണ്ട്.
ഏകദേശം അറുന്നൂറുവർഷത്തെ പഴക്കം ഈ ക്ഷേത്രത്തിനുണ്ടെന്നാണ് സൂചന.
അതനുസരിച്ച് ഇവിടെയടുത്ത് കഴിഞ്ഞിരുന്ന ഒരു വാര്യർ കുടുംബവുമായി ബന്ധപ്പെട്ടാണ് കഥ പോകുന്നത്.
രാമപുരത്ത് വാരിയം എന്ന് അറിയപ്പെട്ടിരുന്ന ഈ കുടുംബം വഴിയാണ് ക്ഷേത്രത്തിന് 'രാമപുരം' എന്ന പേരുവന്നത്.
വാരിയത്തെ കാരണവർക്ക് ഒരുദിവസം പെട്ടെന്ന് വിഷ്ണുസാന്നിദ്ധ്യം അനുഭവപ്പെടുകയും തുടർന്ന് അദ്ദേഹം വാരിയത്തിനടുത്ത് ക്ഷേത്രം പണികഴിപ്പിയ്ക്കുകയുമായിരുന്നത്രേ.
പിന്നീട് കുറേക്കാലം കഴിഞ്ഞാണ് തിരുപുരായ്ക്കൽ ഭഗവതി വടക്കന്തറയിലെത്തിയത്.
അതിനുമുമ്പ് സമീപസ്ഥലമായ മേലാമുറിയിലെ നടുപ്പതിമന്ദം ക്ഷേത്രത്തിലായിരുന്നു ഭഗവതിപ്രതിഷ്ഠ.
ടിപ്പു സുൽത്താന്റെ പടയോട്ടക്കാലത്ത് നടുപ്പതിമന്ദം ക്ഷേത്രം തകർക്കപ്പെട്ടപ്പോൾ അവിടത്തെ ഭഗവതിയെ വടക്കന്തറയിലെ പ്രസിദ്ധ നായർ കുടുംബമായ തരവത്ത് തറവാട്ടിൽ കൊണ്ടുവരികയും കുറച്ചുകാലം കഴിഞ്ഞ് രാമപുരം ക്ഷേത്രത്തിലെ അത്തിമരച്ചുവട്ടിൽ പ്രതിഷ്ഠിയ്ക്കുകയുമായിരുന്നു.
പിന്നീട് അത്തിമരം നിലനിർത്തിക്കൊണ്ടുതന്നെ ശ്രീകോവിലും പണിതു.
അങ്ങനെയാണ് ഭഗവതിക്ഷേത്രമുണ്ടായത്.
ഇന്ന് രണ്ടും ഒരുമിച്ചാണ് നടന്നുപോരുന്നത്.
വടക്കന്തറ ദേശത്തിന്റെ ഒത്തനടുക്കാണ് ക്ഷേത്രം സ്ഥിതിചെയ്യുന്നത്.
കിഴക്കുഭാഗത്ത് അതിവിശാലമായ ക്ഷേത്രമൈതാനം പരന്നുകിടക്കുന്നു.
വാഹനപാർക്കിങ് സൗകര്യവും അവിടെത്തന്നെയാണ്.
വിഷ്ണുക്ഷേത്രത്തിന്റെ വടക്കുഭാഗത്താണ് ഭഗവതിക്ഷേത്രമുള്ളത്.
വിഷ്ണുനടയ്ക്കുനേരെ കൊടിമരവും ബലിക്കൽപ്പുരയും ആനക്കൊട്ടിലും ഗോപുരവുമെല്ലാം പണിതിട്ടുണ്ട്.
ഇവയെല്ലാം താരതമ്യേന പുതിയതാണ്.
ഏറെക്കാലം ജീർണ്ണാവസ്ഥയിലായിരുന്ന ഈ ക്ഷേത്രം 2006-ൽ പുനരുദ്ധരിച്ചിരുന്നു.
അതിനുശേഷമാണ് ഇവ പണിതിട്ടുള്ളത്.
ക്ഷേത്രക്കുളവും ദേവസ്വം ഓഫീസും ക്ഷേത്രമതിലകത്ത് വടക്കുഭാഗത്ത് സ്ഥിതിചെയ്യുന്നു. 'തിരുപുരായ്ക്കൽ ഭഗവതി-രാമപുരം വിഷ്ണു ദേവസ്വം' എന്ന ഒറ്റപ്പേരിൽ അറിയപ്പെടുന്ന ഇവിടത്തെ ദേവസ്വം മലബാർ ദേവസ്വം ബോർഡിന് കീഴിലുള്ള 'എ' ഗ്രേഡ് ദേവസ്വമാണ്.
രണ്ടുനിലകളോടെ പണിത ക്ഷേത്രഗോപുരം പുതുമ മാറാതെ നിൽക്കുന്നു.
ആനക്കൊട്ടിലിനകത്തുതന്നെയാണ് ഭഗവദ്വാഹനമായ ഗരുഡനെ ശിരസ്സിലേറ്റുന്ന ഉത്തുംഗമായ സ്വർണ്ണക്കൊടിമരമുള്ളത്.
തെക്കുഭാഗത്ത് ദേവസ്വം വക വഴിപാട് കൗണ്ടറുകൾ കാണാം.
വടക്കഞ്ചേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vadakkencherry വടക്കഞ്ചേരി വടക്കഞ്ചേരി 10°35′N 76°29′E ﻿ / ﻿ 10.59°N 76.48°E ﻿ / 10.59; 76.48 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം തരൂർ (സംവരണം ) ലോകസഭാ മണ്ഡലം ആലത്തൂർ (സംവരണം ) ഭരണസ്ഥാപനങ്ങൾ പ്രസിഡന്റ് പ്രസിഡൻ്റ് ശ്രീമതി അനിത പോൾസൺ വൈസ് പ്രസിഡന്റ് സെക്രട്ടറി വിസ്തീർണ്ണം 37.88 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 31470 ജനസാന്ദ്രത 831/ ച.
മീ കോഡുകൾ • തപാൽ • ടെലിഫോൺ 678683 +04922 സമയമേഖല UTC +5:30 പ്രധാന ആകർഷണങ്ങൾ
പാലക്കാട്  ജില്ലയിലെ ആലത്തൂർ താലൂക്കിൽ ആലത്തൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ വടക്കഞ്ചേരി ഗ്രാമപഞ്ചായത്ത് .
വടക്കഞ്ചേരി ഒന്ന്,  വടക്കഞ്ചേരി രണ്ട് എന്നീ  വില്ലേജുകൾ ഉൾപ്പെടുന്ന ഗ്രാമ പഞ്ചായത്താണ് വടക്കഞ്ചേരി.
1960 -ൽ വടക്കഞ്ചേരി, ആയക്കാട്, മംഗലം എന്നീ പഞ്ചായത്തുകൾ ഒരുമിച്ച് ചേർന്നാണ്  ഇന്നത്തെ വടക്കഞ്ചേരി പഞ്ചായത്ത് രൂപീകരിച്ചത്.
37.88 ച.
വിസ്തീർണ്ണമുള്ള പഞ്ചായത്തിന്റെ അതിരുകൾ വടക്ക് കണ്ണമ്പ്ര , കാവശ്ശേരി , ആലത്തൂർ പഞ്ചായത്തുകൾ, കിഴക്ക് വണ്ടാഴി , കിഴക്കഞ്ചേരി , ആലത്തൂർ , മേലാർകോട് പഞ്ചായത്തുകൾ, തെക്ക് കിഴക്കഞ്ചേരി , കണ്ണമ്പ്ര പഞ്ചായത്തുകൾ, പടിഞ്ഞാറ്  കണ്ണമ്പ്ര പഞ്ചായത്ത് എന്നിവയാണ്.
ജില്ലയിലെ തന്നെ ഒരു വലിയ വ്യാപാര സ്ഥലമണ് വടക്കഞ്ചേരി.
പണ്ടുകാലത്ത് തെക്കൻ ജില്ലകളിൽ നിന്നുവന്ന് കുടിയേറ്റക്കരാണ്‌ വടക്കഞ്ചേരിയുടെ ഇന്നത്തെ സമ്പദ് വ്യവസ്ഥക്കുപിന്നിൽ.
ജില്ലയിൽ ഏറ്റവും കൂടുതൽ റബ്ബർ , മറ്റു സുഗന്ധ ദ്രവ്യങ്ങളും കൃഷിചെയ്യുന്നതും ഇവിടെയാണ്‌ .
Census data 2001 ഇതും കാണുക വടക്കഞ്ചേരി പട്ടണം കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ വടക്കഞ്ചേരി ഗ്രാമപഞ്ചായത്ത് Archived 2016-03-04 at the Wayback Machine .
വടക്കങ്കുളം ഇംഗ്ലീഷ് വിലാസം https://ml.wikipedia.org/wiki/Vadakkankulam ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
തമിഴ്‌നാട്ടിലെ കന്യാകുമാരി, തിരുനെൽവേലി ജില്ലകളുടെ അതിർത്തിയിൽ സ്ഥിതി ചെയ്യുന്ന ഒരു ഗ്രാമമാണ് വടക്കങ്കുളം .
ഇവിടത്തെ വടവൈ മാത എന്ന ക്രിസ്ത്യൻ തീർത്ഥാടനകേന്ദ്രം പ്രശസ്തമാണ്.
വടക്കന്തറ
പാലക്കാട് നഗരത്തിൽ വലിയങ്ങാടിയോട് ചേർന്ന സ്ഥലമാണ് വടക്കന്തറ.
പ്രസിദ്ധമായ വടക്കന്തറ തിരുപുരായ്‌ക്കൽ ഭഗവതിക്ഷേത്രം സ്ഥിതിചെയ്യുന്നത് ഇവിടെയാണ്.
പാലക്കാട്ടെ പ്രധാനപ്പെട്ട സ്ഥലങ്ങളിലൊന്നാണ് വടക്കന്തറ.
പാലക്കാട് നഗരത്തിൽ നിന്ന് 3 കിലോമീറ്റർ ദൂരം ഇവിടേയ്ക്കുണ്ട്.
നെല്ലിശ്ശേരി , മൂത്താന്തറ , മേലാമുറി തുടങ്ങിയ സ്ഥലങ്ങൾ ഇതിന്റെ സമീപപ്രദേശങ്ങളാണ്.
തിരുപുരായ്ക്കൽ ഭഗവതിക്ഷേത്രത്തെക്കൂടാതെ രാമപുരം മഹാവിഷ്ണുക്ഷേത്രം , വടക്കന്തറ ശിവക്ഷേത്രം , വടക്കന്തറ ശാസ്താക്ഷേത്രം തുടങ്ങിയ ക്ഷേത്രങ്ങളും ഇവിടെയുണ്ട്.
ചിലപ്പതികാരത്തിലെ നായിക കണ്ണകിയുമായി ബന്ധപ്പെട്ട ക്ഷേത്രമാണ് വടക്കന്തറ തിരുപുരായ്‌ക്കൽ ഭഗവതി ക്ഷേത്രം.
പ്രസിദ്ധ വ്യക്തികൾ
വടകരപ്പതി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vadakarapathy_Gramapanchayath വടകരപ്പതി വടകരപ്പതി 10°45′N 76°52′E ﻿ / ﻿ 10.75°N 76.86°E ﻿ / 10.75; 76.86 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 49.51 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 23834 ജനസാന്ദ്രത 481/ ച.
മീ കോഡുകൾ • തപാൽ • ടെലിഫോൺ 678557 +04923 സമയമേഖല UTC +5:30 പ്രധാന ആകർഷണങ്ങൾ
പാലക്കാട്  ജില്ലയിലെ ചിറ്റൂർ താലൂക്കിൽ ചിറ്റൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ വടകരപ്പതി ഗ്രാമപഞ്ചായത്ത് .
എരവട്ടപ്പാറപ്പതി, വടകരപ്പതി (വടകരപ്പതി വില്ലേജ്), തേനമ്പതി, ഒഴലപ്പതി, ആട്ടയമ്പതി (ഒഴലപ്പതി വില്ലേജ്) എന്നീ വില്ലേജുകളിലായി വ്യാപിച്ചുകിടക്കുന്ന ഈ പഞ്ചായത്തിന് 49.51 ചതുരശ്ര കിലോമീറ്റർ വിസ്തീർ‍ണ്ണമുണ്ട്.
ഈ പഞ്ചായത്തിന്റെ അതിരുകൾ വടക്കുഭാഗത്ത് പുതുശ്ശേരി പഞ്ചായത്ത്, തമിഴ്‌നാട് , കിഴക്കുഭാഗത്ത് തമിഴ്‌നാട്, തെക്കുഭാഗത്ത് കൊഴിഞ്ഞാമ്പാറ , എരുത്തേമ്പതി പഞ്ചായത്തുകൾ‍, പടിഞ്ഞാറുഭാഗത്ത് എലപ്പുള്ളി , പുതുശ്ശേരി പഞ്ചായത്തുകൾ എന്നിവയാണ്.
http://fb.com/Vadakarapathy http://lsgkerala.in/ Archived 2016-11-10 at the Wayback Machine .
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ വടകരപ്പതി ഗ്രാമപഞ്ചായത്ത് Archived 2016-03-04 at the Wayback Machine .
വടക്കാഞ്ചേരി തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Wadakkanchery_Railway_Station
ഇന്ത്യൻ റെയിൽ‌വേയുടെ ചെന്നൈ ആസ്ഥാനമായ ദക്ഷിണ റെയിൽവേ ഡിവിഷനിൽ പ്രവർത്തിക്കുന്ന തീവണ്ടി നിലയമാണ് വടക്കാഞ്ചേരി തീവണ്ടിനിലയം (സ്റ്റേഷൻ കോഡ്: വികെ ഐ).
തൃശ്ശൂർ ജില്ലയിൽ മുളങ്കുന്നത്തുകാവ് തീവണ്ടിനിലയത്തിനും മുള്ളൂർക്കര തീവണ്ടിനിലയത്തിനും ഇടയിലായിട്ടാണ് ഈ തീവണ്ടി നിലയം സ്ഥിതി ചെയ്യുന്നത്.
ഷൊറണൂർ-കൊച്ചി ഹാർബർ വിഭാഗം ആണ് നിലയം പരിപാലിക്കുന്നത്.
എല്ലാ പാസഞ്ചർ ട്രെയിനുകളും ചില എക്സ്പ്രസ് ട്രെയിനുകളും ഇവിടെ നിർത്തുന്നു.
ഇതും കാണുക ഒല്ലൂർ റെയിൽ‌വേ സ്റ്റേഷൻ പൂങ്കുന്നം റെയിൽവേ സ്റ്റേഷൻ ചാലക്കുടി റെയിൽവേ സ്റ്റേഷൻ ഗുരുവായൂർ റെയിൽവേ സ്റ്റേഷൻ മുലങ്കുനാഥുകാവ് റെയിൽവേ സ്റ്റേഷൻ പരാമർശങ്ങൾ
വടക്കഞ്ചേരി ഇംഗ്ലീഷ് വിലാസം https://ml.wikipedia.org/wiki/Vadakkencherry
പാലക്കാട് ജില്ലയുടെ തെക്കുപടിഞ്ഞാറേ അറ്റത്ത് സ്ഥിതിചെയ്യുന്നൊരു പട്ടണമാണ് വടക്കഞ്ചേരി .
തൃശ്ശൂർ - പാലക്കാട് റൂട്ടിൽ രണ്ട് നഗരങ്ങളിൽ നിന്നും ഏതാണ്ട് തുല്യ അകലത്തായാണ് (33 കിലോമീറ്റർ) ഈ പട്ടണം സ്ഥിതിചെയ്യുന്നത്.
ആലത്തൂർ താലൂക്കിൽ ഉൾപ്പെട്ട ഒരു വ്യാപാരകേന്ദ്രമാണു വടക്കഞ്ചേരി.
തൃശ്ശൂർ ജില്ലയിലെ വടക്കാഞ്ചേരിയുമായി പേരിനു സാമ്യമുള്ളതിനാൽ വടക്കുംചേരി എന്ന് തെറ്റായും അറിയപ്പെടാറുണ്ട്.
ഭാരതപ്പുഴയുടെ പോഷകനദിയായ മംഗലം പുഴ വടക്കഞ്ചേരി വഴി കടന്നുപോകുന്നു.
പുഴയ്ക്ക് കുറുകെ നിർമ്മിച്ച പാലം മംഗലം പാലം എന്ന് അറിയപ്പെടുന്നു.
ശബരിമല തീർത്ഥാടനകാലത്ത് തമിഴ്നാട്ടിൽ നിന്ന് വരുന്ന ഭക്തർ ഇവിടെ തമ്പടിയ്ക്കാറുള്ളതിനാൽ സ്ഥലത്തിന് 'മിനി പമ്പ' എന്നും പേരുണ്ട്.
ചിപ്സ് വ്യാപാരത്തിന് പ്രസിദ്ധമാണ് മംഗലം പാലവും പരിസരവും.
2011-ലെ സെൻസസ് അനുസരിച്ച് 35, 891 ആണ് വടക്കഞ്ചേരിയിലെ ജനസംഖ്യ.
സാക്ഷരത ഏതാണ്ട് 95 ശതമാനമുണ്ട്.
ജനസംഖ്യയിൽ ഭൂരിപക്ഷവും ഹിന്ദുക്കളാണ് .
മുസ്ലീം , ക്രിസ്ത്യൻ മതവിശ്വാസികളും ധാരാളമുണ്ട്.
കോട്ടയം ഭാഗത്തുനിന്ന് കുടിയേറിയവരാണ് ഇവിടത്തെ ക്രിസ്ത്യാനികളിൽ ഭൂരിപക്ഷവും.
റബ്ബറാണ് ഇവരുടെ പ്രധാന കൃഷി.
ധാരാളം റബ്ബർ തോട്ടങ്ങൾ വടക്കഞ്ചേരിയിലുണ്ട്.
കൂടാതെ തെങ്ങ് , നെല്ല് , കുരുമുളക് തുടങ്ങിയവയും ധാരാളമായി കൃഷി ചെയ്തുവരുന്നു.